
**Indbydelse**

**Kolding OK indbyder til DM i Knockout-Sprint 2024 søndag d. 25/8 2024**DM i Knockout-Sprint afvikles i år for anden gang efter debuten sidste år i Hillerød. Stævnet er ikke reglementsbestemt, og planen er at det løbes i 3 år, inden stævnets fremtid og nærmere regler fastlægges. I år har vi valgt at udvide antallet af klasser og løbe uden kvalifikationsheat. Der startes således med knockout-runder. Antal runder afhænger af antal tilmeldte i hver enkelt klasse. Som udgangspunkt er der minimum 2 runder (semifinaler og finale). Ved flere end 25 tilmeldte indledes der med kvartfinaler. Placering i indledende runde seedes ud fra resultater ved DM Sprint de fore-gående 2 år. Der løbes B-finaler for deltagere der ikke kommer videre fra 1. runde. Alle er således garanteret minimum 2 starter. Nærmere regler vil fremgå af løbs-instruktionen. Forventet afslutning på stævnet ca. kl. 14.

**Løbsområde:** Strandhuse/Drejens

**Mødested/afmærkning:** Afmærkning til stævneplads/parkering fra krydset Nr. Bjertvej/ Skolebakken. Yderligere oplysninger vil fremgå af løbsinstruktionen.

**Kortet:** Strandhuse. ISSProM 2019-2. Nytegnet 2024 af GT Maps. Kortet har DOF-kvalitetsmærke. Printede kort på vandfast papir. Postbeskrivelser er trykt på kortet. Ækvidistance 2,5 meter.

Målestok: 1:4.000, klasser fra H/D45 og ældre dog 1:3.000.

**Terrænbeskrivelse:** Boligkvarterer med rækkehuse, parcelhuse, boligblokke og institutionsbygninger. En del åbne græsarealer og lidt byskov.

**Stævnekontor:** På stævnepladsen, åbent fra kl. 8.00

**Afstande:** Parkering – stævneplads: max. 750 meter

Stævneplads – start 1. runde: ca. 1.500 meter

Øvrige runder starter på stævnepladsen

Stævneplads – start B-finaler og Åbne Klasser: ca. 300 meter

**Klasser:**

|  |  |
| --- | --- |
|  | **Vindertid pr. runde** |
| D18 | 7-11 minutter |
| H18 | 7-11 minutter |
| Åben dame | 7-11 minutter |
| Åben herre | 7-11 minutter |
| D45- | 7-11 minutter |
| H45- | 7-11 minutter |
| D60- | 7-11 minutter |
| H60- | 7-11 minutter |

**Service:** Der er ingen børnebane eller børnepasning. Kiosk med begrænset udvalg. Der er toiletter ved stævnepladsen. Mulighed for bad ved KOK’s klubhus Bøgelund, ca. 5 km fra stævnepladsen.

**Præmier:** DOF’s mesterskabsmedaljer til nr. 1, 2 og 3 i hver klasse.

**Kontrol/tidtagning:** SPORTIDENT Touchfree i alle runder. Egen brik kan anvendes. Manglende briktilmelding betragtes som ønske om leje af brik. Lejepris 25 kr. Mistet lejebrik erstattes med 600,- kr.

Lejebrikker udleveres ved stævnekontoret og skal afleveres efter sidste runde. Lejebrikker er SI Touchfree.

**Start:** Første start kl. 9.00. Program og starttider vil fremgå af instruktionen.

**Tilmelding:** Tilmelding skal ske via O-service senest fredag d. 16. august.

Eget Sportident-briknummer skal oplyses ved tilmeldingen.

Udenlandske løbere kan tilmelde på mail: [per@eg-net.dk](mailto:per@eg-net.dk) – oplys navn, klub, klasse og evt. briknummer.

**Åbne klasser:** Åben 1, ca. 3 km, svær

Åben 2, ca. 2,4 km, svær

Der benyttes SI Touchfree.

Forhåndstilmelding via O-service senest søndag d. 18. august. Pris 80 kr.

Tilmelding på dagen, 100 kr.

Egen brik kan benyttes. Lejebrik 20 kr. (ikke touchfree).

**Startafgift:** DM-klasser: 180,00 kr.

Åbne baner: 80 kr. (tilmelding på dagen dog 100 kr.)

Startafgifter indbetales til Kolding OK, Sydbank 7040-0121557

**Løbsinstruktion:** Lægges på Kolding OK’s hjemmeside senest torsdag før løbet - [www.koldingorienteringsklub.dk](http://www.koldingorienteringsklub.dk)

**Resultatformidling:** På stævnepladsen samt efter løbet på koldingorienteringsklub.dk

**Banelægger:** Niels Dalgaard, Kolding OK

**Banekontrol:**  Anders Dalgaard, Kolding OK

**Stævneleder:** Per Eg Pedersen, Kolding OK, tlf. 20837456, mail: per@eg-net.dk

**Stævnekontrol:** Lars Thestrup, OK Melfar

**Korttegning:** GT Maps, Litauen april 2024. Enkelte rettelser juni/juli Kolding OK.

**Overnatning:** Løbet afvikles dagen efter DM Mellem i Pamhule ved Haderslev. Mulig overnatning på Danhostel Kolding.